|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | Srbská republika  Autonómna pokrajina Vojvodina  **Pokrajinský sekretariát vzdelávania, predpisov,**  **správy a národnostných menšín – národnostných spoločenstiev**  Bulvár Mihajla Pupina 16, 21 000 Nový Sad  T: +381 21 487 48 76  ounz@vojvodina.gov.rs | | |
|  | ČÍSLO: 000146273 2024 09427 001 002 000 001 | DÁTUM: 24. 4. 2024 |

Podľa článku 15, 16 odsek 5 a článku 24 odsek 2 Pokrajinského parlamentného uznesenia o pokrajinskej správe (Úradný vestník APV č. 37/14, 54/14 – i. uznesenie, 37/2016, 29/17, 24/19, 66/20 a 38/21), článok 11 oddiel 6 a článok 23 odsek 1 a 4 Pokrajinského parlamentného uznesenia o rozpočte Autonómnej pokrajiny Vojvodiny na rok 2024 (Úradný vestník APV č. 45/23), článku 12 Pravidiel о pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie programov a projektov v oblasti základnej a stredoškolskej výchovy a vzdelávania v Autonómnej pokrajine Vojvodine (Úradný vestník APV č. 7/23 a 5/24) a podľa realizovaného súbehu na financovanie a spolufinancovanie programov a projektov v oblasti vzdelávania v AP Vojvodine v roku 2024 – financovanie a spolufinancovanie programov a projektov v oblasti základného a stredného vzdelávania v AP Vojvodine v roku 2024 (Úradný vestník APV č. 7/24), pokrajinský tajomník vzdelávania, predpisov, správy a národnostných menšín – národnostných spoločenstiev v y n á š a

**ROZHODNUTIE**

**O ROZVRHNUTÍ ROZPOČTOVÝCH PROSTRIEDKOV POKRAJINSKÉHO SEKRETARIÁTU VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV**

**NA FINANCOVANIE A SPOLUFINANCOVANIE PROGRAMOV A PROJEKTOV**

**V OBLASTI ZÁKLADNÉHO A STREDOŠKOLSKÉHO VZDELÁVANIA**

**V AP VOJVODINE V ROKU 2024**

**I.**

Týmto rozhodnutím sa určuje rozvrhnutie rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev podľa súbehu na financovanie a spolufinancovanie programov a projektov v oblasti vzdelávania v AP Vojvodine v roku 2024 – na financovanie a spolufinancovanie programov a projektov v oblasti základného a stredoškolského vzdelávania v AP Vojvodine v roku 2024 (Úradný vestník APV č. 7/24 ) – (ďalej: súbeh).

**II.**

Súbehom je vyčlenených spolu **13 701 000,00 dinárov** na účel z bodu I. tohto rozhodnutia a celkovo bolo pridelených 13 631 000,00 dinárov, a to:

* pre ustanovizne základného vzdelávania a pre regionálne centrá – je určená a rozdelená suma 7 636 000,00 dinárov;
* pre ustanovizne stredného vzdelávania a pre regionálne centrá – je určená a rozdelená suma vo výške 3 500 000,00 dinárov a rozvrhnutých je 3 430 000,00 dinárov. Nerozdelených zostalo 70 000,00 dinárov, pretože jedna stredná škola sa vzdala realizácie programu/projektu;
* pre združenia, pre programy a projekty na úrovni základného vzdelávania – je určená a rozdelená suma vo výške 1 400 000,00 dinárov a
* pre združenia, pre programy a projekty na úrovni stredoškolského vzdelávania – je určená a rozdelená suma vo výške 1 165 000,00 dinárov.

Prostriedky sa prideľujú ustanovizniam základného a stredoškolského vzdelávania na území AP Vojvodiny založené Srbskou republikou, autonómnou pokrajinou alebo jednotkou lokálnej samosprávy, regionálnym centrám pre profesionálny rozvoj zamestnancov vo vzdelávaní so sídlom na území AP Vojvodiny, ktoré ako jeden z cieľov združovania určili aj aktivity v oblasti vzdelávania (ďalej len: užívateľom).

**III.**

Rozvrhnutie prostriedkov z bodu II. tohto rozhodnutia inštitúciám a združeniam, ktorých sídlo je v AP Vojvodine, je uvedené v prílohe, ktorá je vytlačená s týmto rozhodnutím a tvorí jeho neoddeliteľnú súčasť (rozvrhnutie prostriedkov na financovanie a spolufinancovanie programov a projektov v oblasti základného a stredoškolského vzdelávania v AP Vojvodine v roku 2024 – tabuľky 1 – 4).

**IV.**

Prostriedky z bodu II. tohto rozhodnutia sú určené Pokrajinským parlamentným uznesením o rozpočte Autonómnej pokrajiny Vojvodiny na rok 2024 (Úradný vestník APV č. 45/23) v rámci oddielu 06 – Pokrajinský sekretariát vzdelávania, predpisov, správy a národnostných menšín – národnostných spoločenstiev, Program 2003 – Základné vzdelávanie, Programová aktivita 1004 – Zvyšovanie kvality základného vzdelávania, funkčná klasifikácia 910 – Predškolské a základné vzdelávanie, zdroj financovania 01 00 – Všeobecné príjmy a výnosy rozpočtu, ekonomická klasifikácia 4631 – Bežné transfery ostatným úrovniam moci a Program 2004 – Stredoškolské vzdelávanie, Programová aktivita 1002 – Zvyšovanie kvality stredoškolského vzdelávania, funkčná klasifikácia 920 – Stredoškolské vzdelávanie, zdroj financovania 01 00 – Všeobecné príjmy a výnosy rozpočtu, ekonomická klasifikácia 4631 – Bežné transfery ostatným úrovniam moci v súlade s prílevom prostriedkov do rozpočtu AP Vojvodiny, resp. s likvidnými možnosťami.

**V.**

Sekretariát **informuje príjemcov** o rozvrhnutí finančných prostriedkov, ktoré sú určené týmto rozhodnutím.

**VI.**

Sekretariát prevezme záväzok voči užívateľom **na základe elektronicky podpísanej zmluvy**.

**VII.**

Toto rozhodnutie je konečné a nemožno proti nemu podať opravný prostriedok.

**VIII.**

Za výkon tohto rozhodnutia je zodpovedný Sektor pre hmotno-finančné úkony sekretariátu.

**Rozhodnutie doručiť:**

1. Sektoru pre hmotno-finančné úkony sekretariátu
2. Archívu

**POKRAJINSKÝ TAJOMNÍK**

**Zsolt Szakállas**